Klabax 500mg a Xanax
Dobry deň,

dnes mi doktor predpísal Klabax 500mg 2x denne na dobu 7 dní + zodac 1x denne, súčasne užívam alprazoram a Prothiaden, mohli by sa vyskytnúť záväzné vedľajšie účinky? Doktor o užívaní liekov vie.
Dobrý deň,
ďakujeme za Vašu otázku.
Pri užívaní každého lieku je isté riziko výskytu vedľajších účinkov, avšak táto miera je vysoko individuálna. Vedľajšie účinky sa môžu ale nemusia prejaviť a to isté platí aj o závažnosti týchto nežiadúcich účinkov. V prípade výskytu akýchkoľvek vedľajších účinkov je potrebné o tejto skutočnosti upovedomiť lekára. Medzi uvedenými liekmi boli spozorované viaceré klinicky stredne závažné interakcie, avšak pokiaľ lekár vie o užívaní všetkých liekov, zvážil prínos liečby s možnými rizikami prispôsobil nastavenej terapii dávkovanie.
Prajem pekný zvyšok dňa.
S pozdravom
Mgr. Emma Halás Haluščíková